MTV Eesti

MTV Eesti oli muusikale keskendunud telekanal.

MTV Eesti hakkas saateid näitama 2006. aasta septembris. Kanali tegevjuht oli Indrek Veskis ning saatejuhid Kadri Bussov ja Martin Veisman. Eesti kanali saateid anti eetrisse Vilniuse stuudiost."MTV Eesti alustab 4. septembril" Publik, 22. august 2006

Iisraeli meediaettevõte Ananey Communications ostis Leedus paikneva MTV Balti kanaleid edastava MTV Network Balticu 2008. aastal.

2009. aasta veebruari seisuga vaatas MTV Eestit 0,3% Eesti inimestest. Sama aasta aprillis lahkus 2007. aasta märtsist MTV Eesti juhi ametikohal olnud Karoli Hindriks, tema asemele asus senine müügijuht Marko Lillemägi."Karoli Hindriks lahkub MTV Eesti juhi kohalt" ERR, 20. aprill 2009

Sama aasta sügisel otsustas Ananey Communications jätkuva majanduslanguse tõttu peatada määramatuks ajaks MTV Network Balticu programmide edastamise ja asendada need MTV Euroopa programmiga."MTV Eesti kaob ekraanilt" Postimees, 18. november 2009 

1. märtsil 2010 kuulutas Harju maakohus välja MTV Eesti pankroti."Kohus kuulutas välja MTV Eesti pankroti" Delfi, 1. märts 2010

Viited

Kategooria:Eesti telekanalid